Ribe Stifts Adresseaviser, 1846-08-07
Stænderforsamlingen i Roeskilde. Mødet d. 30. Juli, Abrahamson oplæste et Andragende om Nedsættelse af Bygningsafgivten især for den mindre velhavende Borger og Huuseier i Kjøbstæderne. Dette Andragende blev afvist med 54 St. mod 6. - Mødet d. 31. Juli, Kancellir Hunderup oplæste et Andragende fra en Deel Beboere paa Færøerne og Jndførelse af en Folkerepræsentation sammesteds. Komittee, Hunderup, Plesner og Sager. - Lehmann oplæste et Andragende fra Skolelærerne Kraiberg, Bering og Smidt i Aarhuus Stift og en Reform af Almueskolevæsenet, navnlig med Hensyn til Skolelærerembedernes Besættelse og Lønning. Angaaende Lønningerne foreslaaes blandt andet at Embederne paa Landet maa deles i 3 Klasser, 1ste Kl. med 200 Rbd. aarlig, 2den Klasse med 350 Rbd. aarlig og 3die Kl. 500 Rbd. aarlig - alle 3 Kl. med fri Bolig, Jordlod, Brændsel og Fourage. Endvidere foreslaaes: en større Lærerdulighed, og til den Ende et 3-aarigt Kursus paa Seminarierne; en større Lærefrihed, navnlig med Hensyn til det Methodiske ved Undervisningen; Oprettelse af Aftenskoler i Vinterhalvaaret, hvori Skolelærerstanden tilbyder sig at give Undervisning 3 Gange ugentlig og 2 a 3 Timer af Gangen, dersom den foreslaaede forhøiede Lønning indtræder; at Lærerne i Kjøbstæderne erholde fast Ansættelse, saa at de kun ved Lov og Dom kunne afsættes fra det Embede, der engang er dem anbetroet; udvidet Adgang til de kommunale Hædersposter og Fritagelse for uværdige og Skolen hemmende Biforretninger, navnligen for Befordring af geistlige Embeds breve, og endelig at Seminaristen ved Besættelse af Skolelærerembeder ikke tilsidesættes for den theologiske Kandidat. Komittee: Plesner, Reergaard, Lehmann, Langkilde og Jørgen Pedersen. - Prokur. Christensen oplæste et Andragende fra Holbek Amt ang, en Besværing over Kanc. Cirk. af 8. November 1845, hvor androges paa: 1) at Stænderne for Hs. M. vil udtale, at det Kongelige Danske Cancelli ved Udstedelsen af Circulairet af 8. Novbr. 1845 - hvad enten bemeldte Circulaire betragtes som administrativ Forholdsregel eller som Lov – har overskredet sin Myndighed og gjort Jndgreb i Kongens soveraine Magt og Folkets Rettighed. 21 at Stænderne for Hs. M. ville andrage paa, at de Cancelli Deputerede, som have taget Deel i bemeldte Circulaires Udstedelse, maae vedbørligen blive dragne til Ansvar. 3) at Stænderne ville petitionere Kongen om, at Hs. M., til Efterretning for sine Embedsmænd og til Beroligelse for sit Folk, vil udtale, at saadanne Forandringer i Undersaatternes personlige Rettigheder, som skeet er ved Circulairet af 8. November, og som ikke paabydes af overordentlige, for den offentlige Sikkerhed tilstedeværende farlige Omstændigheder, ligge udenfor den administrative Myndighed og ville herefter kun kunne blive Gjenstand for en Lov, udstædt af Hans Majestæt efter Raadførsel med Stænderne. 4) at Stænderne ville petionere Hs. M. om, at der maatte blive nedsat en Commission til at undersøge, hvad der her paa Amtet er foregaaet med Hensyn til Bestræbelserne for en Omordning af Gods forholdene, for at derved de Skyldige iblandt os, om der virkelig gives saadanne, maae blive dragne til Ansvar, men de Øvrige af Amtets Bønder, ved en saadan Undersøgelse, erholde Opreisning for den Tort og Krænkelse, som er dem overgaaet. Dette Andragende tilligemed et andet ved Christensen fra fire Stænderdeputerede ang, samme Gjenstand, og et tredie ved Lehmann fra den borgerlige Læseforening Kbhavn, bleve henviste til een Committee, hvis Medlemmer den sidste St. T. endnu ikke meddeler.